ਲੀਸਾ ਰੇ
ਲੀਸਾ ਰਾਣੀ ਰੇ (ਜਨਮ 4 ਅਪ੍ਰੈਲ 1972) ਇੱਕ ਕੈਨੇਡੀਆਈ ਅਦਾਕਾਰਾ, ਮਾਡਲ, ਟੈਲੀਵਿਜ਼ਨ ਹੋਸਟ ਅਤੇ ਸਮਾਜ ਸੇਵਿਕਾ ਹੈ। 2005 ਵਿੱਚ ਉਹ ਕੈਨੇਡੀਆਈ ਫ਼ਿਲਮ "ਵਾਟਰ" ਵਿੱਚ ਆਈ ਸੀ ਅਤੇ ਇਹ ਫ਼ਿਲਮ ਟੋਰਾਂਟੋ ਅੰਤਰਰਾਸ਼ਟਰੀ ਫ਼ਿਲਮ ਫੈਸਟੀਵਲ ਵਿੱਚ ਵਿਖਾਈ ਗਈ ਸੀ। ਫਿਰ 2008 ਵਿੱਚ ਉਹ ਸ਼ੀਤਲ ਸੇਠ ਨਾਲ ਰੋਮਾਂਸਵਾਦੀ ਫ਼ਿਲਮਾਂ "ਆਈ ਕਾਂਟ ਥਿੰਕ ਸਟਰੇਟ" ਅਤੇ "ਦ ਵਰਲਡ ਅਨਸੀਨ" ਵਿੱਚ ਨਜ਼ਰ ਆਈ। ਲੀਸਾ ਨੇ 1994 ਵਿੱਚ ਸਾਰਥ ਕੁਮਾਰ ਨਾਲ ਤਮਿਲ਼ ਫ਼ਿਲਮ "ਨੇਤਾਜੀ" ਵਿੱਚ ਛੋਟੀ ਭੂਮਿਕਾ ਵਜੋਂ ਆਪਣੀ ਪਹਿਲੀ ਭਾਰਤੀ ਫ਼ਿਲਮ ਵਿੱਚ ਅਦਾਕਾਰੀ ਕੀਤੀ ਸੀ। ਫਿਰ 2001 ਵਿੱਚ ਉਸਨੇ ਅਫ਼ਤਾਬ ਸ਼ਿਵਦਾਸਨੀ ਨਾਲ ਬਾਲੀਵੁੱਡ ਫ਼ਿਲਮ "ਕਸੂਰ" ਕੀਤੀ। 2002 ਵਿੱਚ ਉਹ ਤੇਲਗੂ ਫ਼ਿਲਮ "ਟੱਕਾਰੀ ਦੋਂਗਾ" ਵਿੱਚ ਮਹੇਸ਼ ਬਾਬੂ ਨਾਲ ਨਜ਼ਰ ਆਈ। ਫਿਰ ਉਸਨੂੰ ਫ਼ਿਲਮ "ਓ ਮਾਈ ਗੌਡ" ਲਈ ਚੁਣਿਆ ਗਿਆ। 2016 ਵਿੱਚ ਲੀਸਾ ਰੇ ਫਿਰ ਰਾਮ ਗੋਪਾਲ ਵਰਮਾ ਦੁਆਰਾ ਬਣਾਈ ਫ਼ਿਲਮ "ਵੀਰੱਪਨ" ਵਿੱਚ ਨਜ਼ਰ ਆਈ।